Henare PeeniPEENI HENARE (Labour—Tāmaki Makaurau): Tēnā koe e Te Māngai o Te Whare tā te mea nā Taranaki Maunga tōku Reo Māori i homai ka noho tonu ahau ki roto i Te Reo Māori. E tika ana ka waiho nā atu mā Ngāpuhi mā māua ko Te Ururoa ngā kōrero hei whakakapi i te rā nei. E ōku rangatira e tautoko atu ana au i ngā mihi ki ngā tini aituā kua kōrero nei arā ko Te Miringa tēnā rātau kua ngaro atu ki Te Pō ki roto i ngā tau tata ki roto i ngā tau maha kua pahure ake nei. Koutou o Te Pō e moe e moe e moe! I kite atu ahau i ngā kanohi e tiro iho mai nei ki a koe e te tuakana e Whare ko ngā maharatanga ki tērā o tāua kua riro atu e tangi! Ki a koe e te tuakana e Hemi me te wero atu ki a koe me tō tāua reanga he nui ngā mahi kei mua i te aroaro! Tāpae atu tēnā ki a koe e te tuakana e Jamie e tika ana - ki te hoe! E Ruakere o tō tāua Reo Māori ka piki ki runga ki te teiteitanga o Taranaki maunga e tū mai rā! Koutou e ōku rahi tēnā tātau katoa! I te matenga o pāpā i hoki atu ahau ki te pānui i wāna tuhinga ko ētahi o wāna tuhinga e pā ana ki te tāima ka noho mātau ki roto i a koutou o Taranaki. Ko te kaumātua i tauawhi i tāwharau i tōku pāpā ko Sonny Waru. Ka mutu tō mātau mahi i te mahi a pāpā ki roto i a koutou i wehe atu i hūnuku mātau ki Amerika. Nā ka mokemoke te noho a te whānau Hēnare ki Amerika. Tae mai te kaupapa nui a Te Māori nā haere mai te katoa o Aotearoa ki runga i a mātau te whānau ki roto o Amerika. Nā i roto i ngā tuhinga a pāpā i kapohia ake e ia ngā kōrero me ngā wānanga o ngā tino rangatira o taua wā. Ki roto i te rūma o tō mātau whare ko karanipāpā arā ko Tā Hēmi arā ko Sonny arā ko Te Ātairangikaahu arā ko Tā Hepi ko Tā Kīngi te tini o rātau! Anei tana kōrero e ai ki a pāpā te kōrero a Sonny ki a ia ka tuia Te Rangi tāhuahua ki te hekenga o Aotea waka ko Waimirirangi te tupuna" ko ngā puna mahara "ko Te Pārengarenga ki te raki ko Te Rerenga-tōpuni ki Taranaki" kāti ka waiho nā atu tērā kōrero ki reira. Kua rongo atu tātau ki ngā pānga ki ngā take kei roto i a koutou ko ngā whakapapa ko ngā mahi ko ngā moemoeā e whakahono nei i a tāua tātau ahakoa nō hea ahakoa ko wai!. He mīharo te kite atu i tērā tūāhuatanga! I kōrero mai tōku tuakana mō te tangi a tō māua iwi a Ngāti Manu ki roto i Te Pēwhairangi te awa o Taumārere; i roto i a koutou i tērā wiki i te wā i whakahōnore ai tātau i tērā kaumātua rongonui a Huirangi anā ko ngā hononga kei roto i tana ingoa ko Waikerepuru kei roto i a māua o Taumārere nā ko Waikerepuru kei roto i a koutou o Taranaki kāti mīharo! Mīharo te whakaaro ake ka tupu aku tamariki ka whai karahipi. Ka whai karahipi ka whai tautoko mai i a koutou o Taranaki. Koinā te pai o te whakapapa! Koinā te pai o te whakapapa! Ko aua take katoa ka huri tū atu ki a koe e te tuakana e Bernie kite atu au i a koe! I a tāua ka noho ki roto o Tāmaki-makau-rau i kōrero mai koe mō ō moemoeā mō tō wā kāinga. Ka kite atu i tēnei tūāhuatanga ki roto i Te Whare ā taihoa ake nei ka puāwai ā taihoa ake nei; mō āu mokopuna mō ngā uri whakatupu kei roto i a koe ahakoa kei Taranaki e noho ana ahakoa kei Tāmaki-makau-rau e noho ana e te tuakana e Bernie tēnā koe! Kāti kua kōrero ahau mō ngā moemoeā e haere ake nei! Ka whakaaro ake ki ngā kōrero me ngā tohutohu o ngā mātua tūpuna e kī nei "ka pō ka pō ka ao ka awatea!". Ka awatea i te rā nei e Taranaki Whānui! Taranaki Whānui kaua au mō te wehewehe i a koutou ēngari ka kī nei ki raro i te maru o Te Maunga Tītōhea tēnei ka mihi tēnei ka tangi! Kāti ko aku kōrero whakamutunga i te rā nei e Te Māngai o Te Whare e mōhio ana tātau ki ngā taumahatanga ki runga i Te Kīngi Māori ko reira ngā whakaaro o tēnei otirā o tātau ki roto i tana takahanga ki mua i a ia me tana whānau. E te tuahine e Nanaia kei roto i a koe otirā i a tātau ngā whakaaro nui me ngā īnoi ki Te Kaihanga mō tō tāua Kīngi kāti! E aku rangatira ka waiho nā atu ngā pahupahu a Ngāpuhi a Ngāti Hine e tū nei ēngari he wero tēnei ki ōku ake o te kāinga! He wero nui tino nui! Tēnā pea ka kore e eke e aua! E kī atu ana anei te tauira anei te tauira whāia! Kimihia rangahautia! Kei mahue a Ngāpuhi ki muri! Koinā te take ka tūhono waku tamariki ki a koutou kia kaua e pōhara waku tamariki ā taihoa ake nei! Kāti e aku rangatira kua nawhe ngā kōrero i te rā nei! Ātaahua ngā mahi ātaahua ngā kōrero! Mā Te Atua koutou tātau e manaaki e tiaki ki roto i ngā nekehanga o te wā ka tau ka tau kia ora tātua.[Thank you Mr Deputy Speaker. Because Mount Taranaki gave me my Māori language I will continue and remain speaking in the Māori language. It is fitting that the closing contributions on this day would be left to Northland and to Te Ururoa and me to deliver. To my esteemed ones I endorse the tributes accorded to the numerous deaths and as alluded to namely Te Miringa and all of them who are lost to the void in recent years and the many past years. To you of the void sleep rest slumber on. I saw faces looking down here your one elder sibling Whare and memories went back to that one you and I know who has gone let us shed tears. A challenge to you elder sibling Hēmi and to our age group; there is a great deal of work ahead of us. Further to that quite right elder sibling Jamie—to the paddle! And as far as our Māori language is concerned Ruakere it has reached the height of Taranaki Mountain standing over there. As for you my numerous well done to all of us. When dad died I went back to reading his writings some of which related to the time we lived amongst you of Taranaki. Sonny Waru was the elder who embraced and groomed him. Our role was to help dad's work amongst you and when it was done eventually we left and shifted to America. And so life in America for the Hēnare family became a lonely one. The great Te Māori exhibition arrived and then we the family in America were overwhelmed by the whole of New Zealand. Now in dad's writings narrations and deliberations by real leaders of those times were snapped up by him. In the room of our house was grandad namely Sir Hēmi Sonny Te Ātairangikaahu Sir Hepi Sir Kīngi and a host of them. According to dad here is Sonny's statement to him: "Lumps of the sky were lashed to the Aotea canoe when it migrated Waimiringa was the ancestor." and according to the pools of memory: "Te Pārengarenga was to the north and Te Rerenga-tōpuni was to Taranaki." Enough I will leave that statement there! We have heard the impacts and issues within you collectively and the genealogies tasks and dreams that connect you and I us regardless where we are from and who we are. It is wonderful to see that situation. My elder colleague mentioned to us about the grief that our people of Ngāti Manu have within Te Pēwhairangi at the river of Taumārere; within you last week when we honoured that well known elder Huirangi. Now then the Waikerepuru connection in his name is in the connections that my elder sibling and I have of Taumārere. So there it is then Waikerepuru is in you of Taranaki. Enough it is wonderful. What an amazing thought that when my children grow up they will get a scholarship they will get one from you of Taranaki. That is why genealogy is so wonderful. That is why it is so amazing. In terms of all matters like those I turn and face you elder sibling Bernie; I see you! When we lived together in Auckland you told me about your dreams for your place back home. I visualise this situation in the House and in time it will come to fruition by and by for your grandchildren and those to come in you even if they are living in Taranaki and Auckland. I really commend you elder sibling Bernie. Enough I have alluded to forthcoming dreams. I reflect on the conversations and instructions by the ancestral forefathers that state: "It is night it is night it is daylight!". It is daylight today Taranaki at large. I will not separate you Taranaki at large but under the shadow of Mount Tītōhea I applaud and lament. So my closing remarks on this day Mr Deputy Speaker is that we are aware of the difficulties upon the Māori King and that is where the thoughts of this one and indeed our thoughts are in terms of the transgression before him and his family. There are numerous thoughts and prayers within you sister colleague Nanaia and indeed within us to the Creator about our King. Let us leave it there. And so my esteemed ones I leave the ravings-on there of this one of Northland and of Ngāti Hine standing here. But this is a challenge to my own ones of home. It is a big challenge and a huge one. Perhaps it is unachievable; I do not know. I say here is an example and a model; pursue it! Seek and research it. Northland might get left—right at the back. That is the issue—my children are connected to you and they will not become impoverished in years to come. Well then my esteemed ones that is enough discourse for this day! The operations are wonderful and so is the discourse. May God take care and look after you and us collectively through the movements of the period. I alight and rest; my appreciation to us.]"